It-traġedja tal-ajruplan Malażjan li twaqqa’ bi kważi 300 ruħ abbord setgħet kienet evitata kieku xi ħadd ta kas li fl-Ukrajna kien hemm missili li jitilgħu fl-għoli ħafna. Il-Kap tal-Kumpanija tal-Ajru Emirates Tim Clark qal dan filwaqt li sostna li anke l-Emirates ma kinitx konxja tal-preżenza ta’ dawn il-missili. Spjega iżda li kien hemm kumpaniji tal-ajru li kienu jafu imma ma qasmux din l-informazzjoni ma’ oħrajn. Clark qal li minkejja l-preżenza tal-missili l-ajruplani tħallew itiru minn fuq iż-żona tant li fl-istess ħin tat-traġedja kien hemm numru ta’ ajruplani jtiru fiż-żona. Sadannatant disa’ katavri ta’ persuni Awstraljani waslu pajjiżhom.